Liberalii nu renunță la cota unică. Ce se va întâmpla în sectorul privat
- Mădălina Sfrijan
- 15 martie 2024, 18:56
În ultimele discuții despre fiscalitate liberalii au arătat că nu vor renunța la cota unică. Totodată, PNL cerut ca economia privată să fie lăsată să tureze cu motoarele la maximum, potrivit unor surse participante. Mai mult, cei din Partidul Național Liberal au insistat pe importanta investițiilor. De altfel, în ultimii doi ani, sub guvernarea PNL, au fost înregistrate cele mai mari investiții din istoria României.
PNL nu renunță la cota unică
Potrivit surselor, PNL are în vedere un demers strategic pro-business, de susținere a inovării, creativității și a capitalului românesc, dar și de impulsionare a atragerii investițiilor străine directe. Mai concret, PNL consideră că economia privată trebuie lăsată să se dezvolte, iar pentru asta liberalii au venit cu opțiuni ferme: cota unică va fi menținută, iar impozitele și taxele nu vor crește pentru antreprenori.
De altfel, conform unor informații neoficiale, Comisia Europeană nu ar mai condiționa plata celei de-a treia tranșe din PNRR de scăderea pragului de impozitare la microîntreprinderi.
Susținere pentru mediul privat
Aceaste direcții majore, pe care liberalii vor merge în 2024, au fost susținute public de președintele PNL Nicolae Ciucă. Recent, liderul liberal a vorbit despre importanța susținerii cotei unice, dar și a pragului pentru microîntreprinderi. Mai mult, acesta a precizat că partidul a introdus şi a apărat cota unică, în ultimele două decenii.
"Este un element ideologic al nostru, o linie roşie peste care nu vom trece. Nu vom fi de acord cu creşterea taxelor pentru români sau cu un sistem de impozitare progresiv", spunea recent liderul PNL.
PNL, noi discuții legate de cota unică
De-a lungul ultimelor săptămâni, aleșii au purtat numeroase discuții legate de cota unică. Liberalii au spus că nu își doresc ca românii care muncesc "să nu fie îngenuncheați de taxe mari".
Ideea a fost susținută inclusiv de ministrul liberal al finanțelor, Marcel Boloș.
Oficialul a declarat că există niciun motiv pentru care ţara noastră să adopte un sistem de impozitare progresiv.